Na temelju članka 13. Programa razvoja i unapređenja lovstva u Brodsko-posavskoj županiji za razdoblje od 2025.-2027. godine, članka 15. i članka 18. Pravilnika o financiranju programa i projekata udruga koji su od interesa za Brodsko-posavsku županiju iz djelokruga Upravnog odjela za gospodarstvo i poljoprivredu („Službeni vjesnik Brodsko-posavske županije“, broj 40/22), Župan Brodsko-posavske županije donosi



ODLUKU
o objavi javnog natječaja za dodjelu potpore za razvoj i unapređenje lovstva 
u Brodsko-posavskoj županiji za 2026. godinu


Članak 1.

Ovom Odlukom raspisuje se 2. Javni natječaj i utvrđuje način raspodjele sredstava namijenjenih lovozakupnicima i koncesionarima zajedničkih i državnih lovišta na području Brodsko-posavske županije za 2026. godinu iz planiranih i raspoloživih sredstava u županijskom proračunu za 2026. godinu u ukupnom iznosu od 33.500,00 eura za Mjeru 6. Izrada lovnogospodarske osnove i za Mjeru 7. Nabavka repromaterijala za sijanje remiza po lovnogospodarskoj osnovi, kako slijedi:

· Razdjel - Upravni odjel za gospodarstvo i poljoprivredu, Program 4100 – Poticanje ulaganja, Aktivnost – A100002 Potpore udrugama iza područja poljoprivrede, Pozicija R0170-01 – Subvencije lovačkim udrugama – 12.500,00 eura;
· Razdjel - Upravni odjel za gospodarstvo i poljoprivredu, Program 4100 – Poticanje ulaganja, Aktivnost – A100002 Potpore udrugama iza područja poljoprivrede, Pozicija R0168-01 – Subvencije lovačkim udrugama – 21.000,00 eura.


Članak 2.

Donosi se tekst Javnog natječaja za dodjelu potpore za razvoj i unapređenje lovstva u Brodsko-posavskoj županiji za 2026. godinu (u daljnjem tekstu: Javni natječaj) te isti čini sastavni dio ove Odluke.


Članak 3.

Sredstva navedena u članku 1. ove Odluke raspodijeliti će se na temelju Javnog natječaja čiji je nositelj Upravni odjel za gospodarstvo i poljoprivredu Brodsko-posavske županije i u skladu s natječajnom dokumentacijom koja je sastavni dio ove Odluke.


Članak 4.

Dokumentacija za provedbu natječaja iz članka 3. ove Odluke obuhvaća:

[bookmark: _Hlk140059245]
· Za Mjeru 6. Izrada lovnogospodarske osnove

1. Ispunjen, potpisan i ovjeren obrazac zahtjeva;
2. Dokaz o plaćenim troškovima izrađene LGO;
3. [bookmark: _Hlk134791739]Izjava o nepostojanju dvostrukog financiranja;
4. Dokaz o podmirenim obvezama s naslova lovozakupnine/koncesije, odnosno dokaz o uplati sa žiro računa;
5. Dokaz o nepostojanju dugovanja s pozicije javnih davanja od Porezne uprave
6. Potpisana privola za prikupljanje i obradu osobnih podataka;

· Za Mjeru 7. Nabavka repromaterijala za sijanje remiza po lovnogospodarskoj osnovi

1. Ispunjen, potpisan i ovjeren obrazac zahtjeva;
1. Preslika računa o kupnji repromaterijala te dokaz o izvršenom plaćanju izvršenog ulaganja;
1. Izjava o nepostojanju dvostrukog financiranja;
1. Dokaz o podmirenim obvezama s naslova lovozakupnine/koncesije, odnosno dokaz o uplati sa žiro računa;
1. Dokaz o nepostojanju dugovanja s pozicije javnih davanja od Porezne uprave
1. [bookmark: _Hlk205544004]Potpisana privola za prikupljanje i obradu osobnih podataka;

Članak 5.


Javni natječaj s natječajnom dokumentacijom iz članka 4. ove Odluke objavljuje se u cijelosti na mrežnim stranicama Brodsko-posavske županije.


Članak 6. 

Zadužuje se Upravni odjel za gospodarstvo i poljoprivredu Brodsko-posavske županije za raspisivanje Javnog natječaja iz članka 2. ove Odluke i za praćenje namjenskog utroška sredstava.


Članak 7.

Ova Odluka objaviti će se u „Službenom vjesniku Brodsko-posavske županije“.

